Diari Oficial de la Generalitat Valenciana


Sumari del DOGV 20, del 15-04-1980 (1980/801424)

DECRET pel qual s'estableix l'estructura i règim interior de la Conselleria de Cultura.
---------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1980/04/01/(4)/dof/vci/html**

### Dades del document

Número de DOGV
:   20

Data del DOGV
:   15-04-1980

Secció del DOGV
:   DISPOSICIONS GENERALS

Número del document
:   1980/801424


Data del document
:   01-04-1980

Organisme emissor
:   Presidència del Consell

Tipus de document
:   Decret

Anàlisi jurídica

Decret pel qual s'estableix l'estructura i règim interior de la Conselleria de Cultura.  
D'acord amb el manament contingut a l'article 20 del Reglament de Règim Interior del Consell del País Valencià, cada Conselleria podrà i haurà de proposar al Ple del Consell l'estructura del seu Departament mateix.  
En conseqüència, prèvia deliberació del Consell del País Valencià, en la reunió d'1 d'abril de 1980, en aplicació del Reial Decret Llei 10/1978, de 17 de Març, a proposta del Conseller de Cultura.  
DISPOSE:  
Article primer.- La Conselleria de Cultura és el màxim organisme del Consell del País Valencià en matèria cultural. Elaborarà i executarà el Pla d'Actuació del Consell en el camp de la cultura, dins de l'àmbit territorial del País Valencià.  
Article segon.- Els òrgans de la Conselleria de Cultura son els següents:  
I. El Conseller.  
II. La Direcció General de Promoció Cultural i Patrimoni Artístic.  
III. La Direcció General de Joventut i Esports.  
IV. La Direcció General d?activitats Artístiques i Mitjans de Comunicació.  
V. La Secretaria General Tècnica.  
Article tercer.- El Conseller de Cultura és membre del Consell del País Valencià i exerceix les funcions següents:  
1. Ostenta l'alta direcció de la política cultural del Consell del País Valencià.  
2. Estableix les directrius d'actuació de la Conselleria en matèria de la seua competència.  
3. Dirigeix l'activitat administrativa de la Conselleria.  
4. Exercita la funció normativa conferida per l'article 19 del Reglament de Règim Interior del Consell del País Valencià.  
5. Proposa al Ple del Consell les disposicions que, essent competència de la Conselleria, hagen de ser aprovades pel Ple.  
6. Proposa al Ple del Consell el nomenament de Personal Directiu del seu departament.  
7. Qualsevol altra funció que es derive de la titularitat a ell conferida.  
Article quart.- De la Direcció General de Promoció Cultural i Patrimoni Artístic.  
1. La Direcció General de Promoció Cultural i Patrimoni Artístic, és l'organisme de la Conselleria de Cultura que, sota la direcció del Conseller, programarà i executarà la seua política en matèria de Patrimoni Artístic, Difusió Cultural, Arxius, Museus, Llibre i Biblioteques.  
2. Aquesta Direcció General estarà regida per un Director General nomenat pel Ple del Consell a proposta del Conseller de Cultura.  
3. Són competències d'aquesta Direcció General.  
3.1. Difondre la cultura, sobretot en aquells aspectes que més s'identifiquen amb la personalitat del País Valencià.  
3.2. Totes aquelles matèries que siguen competència del Consell del País València i que versen sobre Llibre, Museus, Arxius i Biblioteques.  
3.3. La conservació del Patrimoni Artístic dins de l'àmbit de les competències pròpies de l'Ens Preautonómic, i en el seu dia, autonòmic.  
3.4. El foment de les investigacions arqueològiques, i, en general, tot quant faça referència a la conservació, classificació i difusió de la riquesa arqueològica.  
3.5. Foment i difusió d'estudis i investigacions històriques i filològiques sobre el País Valencià.  
4. Aquesta Direcció General tindrà l'estructura següent:  
4.1. Servei de Llibre i Biblioteques. Aquest servei serà l'organisme encarregat d'administrar quantes competències siguen o hagen estat transferides al Consell del País Valencià en matèria de Llibre i Biblioteques.  
4.2.  
4.2.1. Servei de Dipòsit Legal de Publicacions i Registre de la Propietat Intel·lectual.- Aquest Servei administrarà les competències transferides a l'Ens Preautonómic Valencià en matèria de Dipòsit Legal de  
Publicacions i Registre de la Propietat Intel·lectual. Comptarà amb tres oficines situades a les capitals de província del País Valencià, i es Podran crear noves oficines si les necessitats d'altres poblacions així ho exigissen.  
4.2.2. D'aquest Servei dependrà la inspecció de les oficines de Dipòsit Legal, així com el Registre de la Propietat Intel·lectual.  
4.3. Servei de Patrimoni Artístic.- Aquest Servei serà l'organisme encarregat de la conservació del Patrimoni Artístic dins de l'àmbit de les competències pròpies de l'Ens Pre-autonòmic, així com el foment de les investigacions arqueològiques, i en general, tot allí) que fa referència a la conservació, classificació i difusió de la riquesa arqueològica.  
4.4. Servei de Difusió Cultural.- Aquest Servei serà l'organisme encarregat de la creació i foment de totes aquelles activitats tendents a difondre la cultura dins de l'àmbit del País Valencià, organitzar-les i vetllar pel seu normal desenvolupament.  
Article cinquè.- De la Direcció General de Joventut i Esports.  
1. La Direcció General de Joventut i Esports programarà i executarà la política de la Conselleria referida a Joventut i Esports, sota la direcció del Conseller de Cultura.  
2. Al front n'estarà el Director General de Joventut i Esports, el qual serà designat pel Ple del Consell a proposta del Conseller de Cultura.  
3. Són competències d'aquesta Direcció General:  
3.1. Promoure la pràctica de l'Esport al País Valencià.  
3.2. Protegir les activitats esportives en totes les seues facetes.  
3.3. Mantenir estreta relació amb els Clubs Esportius, Federacions, Centres Excursionistes, etc.  
3.4. Crear incentius, així com organitzar campanyes que afavoresquen i estimulen la pràctica de l'Esport.  
3.5. Informar el Conseller sobre les necessitats i problemes del mon esportiu.  
3.6. Servir d'enllaç entre el Consell del País Valencià i la Joventut, tot mantenint relacions estretes amb les organitzacions juvenils, i fomentar la participació d'aquestes en les tasques polítiques i culturals.  
3.7. Informar el Conseller sobre les necessitats i deficiències que es detecten en el camp de la Joventut i l'Esport i vetllar per la seua solució.  
3.8. Administrar i dirigir quantes competències corresponguen a la Conselleria de Cultura en matèria de Joventut i Esports.  
4. La Direcció General de Joventut i Esports s'estructurarà mitjançant la Subdirecció General d'Esports i la Subdirecció General de Joventut, i es podran crear suborganismes especialitzats en les diverses facetes de la seua competència.  
Article sisè.- De la Direcció General d'Activitats Artístiques i Mitjans de Comunicació.  
1. La Direcció General d'Activitats Artístiques i Mitjans de Comunicació, programarà i executarà, sota la direcció del Conseller, la política de la Conselleria referida a Mitjans de Comunicació Social, Teatre, Cinema, Música, Literatura, Pintura i qualsevol altra faceta de l'expressió artística.  
2. Aquesta Direcció General estarà regida pel Director General d'Activitats Artístiques i Mitjans de Comunicació, el qual serà designat pel Ple del Consell, a proposta del Conseller de Cultura.  
3. Són competència d'aquesta Direcció General:  
3.1. La promoció de les activitats artístiques, tot vetllant perla seua protecció i facilitant quantes ajudes de tot tipus afavoresquen el desenvolupament de la manifestació artística.  
3.2. Mantenir estreta relació amb els mitjans de comunicació social i informar el Conseller sobre la situació, problemes i necessitats d'aquells.  
3.3. Efectuar l'inventari de les entitats artístiques, periodístiques i de ràdio-difusió existents al País Valencià.  
3.4. Proposar al Conseller la creació de certàmens, premis, concursos o qualsevol altre mitjà de foment de la cultura artística i, quan s'escaiga, organitzar-los i vetllar pel seu normal desenvolupament.  
3.5. Administrar les competències que siguen transferides, al seu dia, per l'Administració de l'Estat o local, al Consell del País Valencià, en matèria de mitjans de Comunicació i Activitats Artístiques.  
4. Aquesta Direcció General estarà estructurada en la Subdirecció General d?activitats Artístiques, i en la Secretaria de Mitjans de Comunicació, i es podran crear Comissions especialitzades per a Cinema, Teatre, etc.  
Article setè.- De la Secretaria General Tècnica.  
1. La Secretaria General Tècnica de la Conselleria de Cultura és l'òrgan d'aquesta, directament dependent del Consell i dels Directors Generals, encarregada del control administratiu i de l'execució dels plans i projectes de la Conselleria de Cultura, així com del seu assessorament tècnic i jurídic.  
2. Estarà regida pel Secretari General, el qual serà nomenat pel Ple del Consell, a proposta del Conseller de Cultura.  
3. A la Secretaria General Tècnica, li corresponen les següents funcions:  
3.1. Organització administrativa de la Conselleria, contractació del personal, i provisió dels mitjans materials necessaris per al normal desenvolupament de l'activitat de l'organisme.  
3.2. Vetllar pel bon funcionament del Registre d'Entrada i Eixida de Documents, del Llibre de Visites i de la Comptabilitat.  
3.3. Controlar l'organització i conservació dels Arxius de la Conselleria.  
3.4. Assessorar jurídicament els òrgans de la Conselleria.  
3.5. Coordinar tots els serveis tècnics de la Conselleria i contractar-ne els necessaris per al desenvolupament dels programes i campanyes de la Conselleria.  
3.6. Dirigir el repartiment de documents que entren a la Conselleria i donar eixida als emanats d'ella.  
Article vuitè.-  
1. Les normes emanades de la Conselleria tindran forma de Decret en els casos prevists a l'article 20 del Reglament de Règim Interior del Consell del País Valencià; d'Ordres, quan les normes tinguen caràcter general, però no hagen de ser aprovades pel Ple, i de Resolucions, en la resta dels casos.  
2. Quan una disposició emanada de la potestat normativa del Conseller tinga caràcter d'Ordre, haurà de ser dirigida a la Direcció General o Direccions Generals de la Conselleria afectades per aquesta.  
3. Si es tracta d'una resolució produïda en resposta a una petició d'una persona física o jurídica, haurà de ser dirigida a aquesta.  
4. En tot cas, les Disposicions emanades de la Conselleria hauran de ser signades pel Conseller, o quan s'escaiga, pel Director General que les dicte.  
Article novè.- Per a la resolució i gestió de qüestions que afecten diverses Conselleries, es podran crear Comissions Interdepartamentals en les quals totes les Conselleries afectades estiguen representades.  
DISPOSICIONS TRANSITORIES  
Primera.- El Conseller de Cultura podrà o no proveer els diferents òrgans que es creen en el present Decret, d'acord amb les necessitats funcionals de la Conselleria.  
Segona.- S'autoritza el Conseller de Cultura a crear els serveis i seccions necessàries, dins de la Conselleria, amb el fi de complir les funcions d'ella emanades.  
DISPOSICIO FINAL  
El Conseller de Cultura podrà dictar quantes normes siguen necessàries per al compliment de tot allò que es disposa al present Decret.  
Donat a València, a 1 d'abril de 1980.  
El Conseller de Cultura  
JOSEP PERIS SOLER  
El President del Consell,(en funcions)  
ENRIC MONSONIS DOMINGO


Còpia Permalink ELI